На основу члана 90. став 4, а у вези са чланом 134. тачка 8) Закона о Војсци Србије („Службени гласник РС”, бр. 116/07, 88/09, 101/10 – др. закон, 10/15, 88/15 – УС, 36/18 и 94/19) и члана 42. став 1. Закона о Влади („Службени гласник РС”, бр. 55/05, 71/05 – исправка, 101/07, 65/08, 16/11, 68/12 – УС, 72/12, 7/14 – УС, 44/14 и 30/18 – др. закон),

Влада доноси

**У Р Е Д Б У**

**О ДОПУНИ УРЕДБЕ О ОСНОВНОМ КОЕФИЦИЈЕНТУ ПЛАТЕ ПРЕМА ЧИНУ И ДУЖНОСТИ, ОДНОСНО ЗАДАЦИМА И ПОСЛОВИМА КОЈЕ ПРОФЕСИОНАЛНИ ПРИПАДНИК ВОЈСКЕ СРБИЈЕ ОБАВЉА ЗА ВРЕМЕ СЛУЖБЕ У ИНОСТРАНСТВУ**

Члан 1.

У Уредби о основном коефицијенту плате према чину и дужности, односно задацима и пословима које професионални припадник Војске Србије обавља за време службе у иностранству („Службени гласник РС”, бр. 107/16 и 19/21), у члану 5. после става 1. додаје се став 2, који гласи:

„Изузетно од става 1. овог члана, војном службенику и војном намештенику који је упућен на службу у иностранство ради постављења на формацијско место официра, односно подофицира у складу са законом, основни коефицијент плате према дужности, односно задацима и пословима одређује се у складу са чл. 3. и 4. ове уредбе, према елементима формацијског места на које се поставља утврђеним актом о унутрашњем уређењу и систематизацији формацијских места.”

Члан 2.

Ова уредба ступа на снагу осмог дана од дана објављивања у „Службеном гласнику Републике Србије”.

05 Број: 110-5657/2021

У Београду, 16. јуна 2021. године

В Л А Д А

|  |  |
| --- | --- |
|  | ПРЕДСЕДНИК  Ана Брнабић |